Vancouver (IPA: /væːnkʰuv̥ɚ/) je przibrzegowy sztad na połedniowym zachodzie Kanady. Je uōna we prowincyji Brytyjsko Kolōmbijo. Jigo miano pochodzi ôde Georgea Vancouvera - ynglickigo kapitana a ôdkrywce, kery podszukowoł ôkolice Vancouver. Vancouver je nojwiynkszōm metropolijōm we zachodnij Kanadzie a trzecie we cołkim państwie. Je uōno jedno ze sztadōw, kere tworzōm Regijōnalny Krys Metro Vancouver - "Regional District Metro Vancouver", a tyż jydno ze miast ôbwodu Lower Mainland. We sztadzie pōmiyszkuje 611 000 ludzi na placu 114,67 km². We cołkij metropoliji je to 2,2 miljonōw na 2 878,52 km² Vancouver je fest rōżnorake etniczniy. 52% ludzi ze miasta a 43% ze metropolije niy mo za swoja ôjczysto godka godki ynglickij. Miasto sie fest gibko rozwijo a sōm przwidywanio, aże wielość ludzi we roku 2021 bydzie wiynkszo kej 3miljōny. Pode wzglyndym wielości ludzi Vancouver mo sztworty plac we Pōłnocnyj Americe, po Nowym Jorku, San Francisco a Mexico City, przi czim we 2021 moge to być 2. plac. Miasto leży pōmiyndzy Cieśninōm Georgia, a gōrōma. Miasto bōło założōne we 60. rokach XIX stolecio, kedy przijechało sam kupa ludzi, kerych ôgarnył Fiber Złota. Gibko Vancouver rozwinyło sie s małyj ôsady we srogo metropolijo. Hawyna we Vancouver, po skōńczyniu budowy Panamskigo Kanału stała sie nojwiynkszōm hawynōm we Pōłnocnyj Americe. Ekōnōmijo sztadu ôpiyro sie na tradycyjnych sektorach Brytyjskij Kolōmbije: Bergmaństwie, Rolnictwie, Łōwie a Leśnictwie. Corozki barzij geltujōm sektor usugōw a Turistika. Miasto je tyż znōme kej trzecie nojwiynksze cyntrōm prodykcyje filmōw a seryjalōw we Pōłnocnyj Americe, po Hollywoodzie a Nowym Jorku. Roz na kedy na Vancouver godo sie "Hollywood Pōłnocy". We Vancouver rozrasto sie tyż industryjo High-Tec a produkcyjo szpilōw kōmputrowych. Vancouver bōł kupa razy poważany za jydno s trzech miast s nojlepszymi warōnkōma do żywobycio. We 2007 roku ôstało uznane do kupy ze Wiedniym za trzecie nojlepsze miasto, jeli łazi ô poźōm żywobycio, po Zurichu a Genewie. Podug cajtōnga Forbes Vancouver mioł we 2007 roku szōsto nojbarzi rozwiniynto industryjo niyruchōmośćōw na świecie, a drugo we Pōłnocnyj Americe, po Los Angeles s USA. We 2007 roku Vancouver bōło po Toronto drugym nojdrogszym do żywobycio miastym we Kanadzie, a 86 na świecie. We uōnym sōndażu bōły tyż Zurich a Genewa, kere zajōnły ôdpednio śōdmy a dziywiōnty plac. We 2007 roku Vancouver ôgoszōno tyż kej dzieśōnty nojbarzi snożny sztad na świecie. We 2010 roku we Vancouver a Whistler, co uōne je rozlygowane 125 km na pōłnoc, bōły Ziimowe Ôlimpijske Igrziska. Gyszichta. Podug archeolōgicznych wykopaliskōw ôsiedlaniy sam piyrszych ludzi napoczōnło sie miyndzy 2500, a 7000r. przed Kristusym. Sztad tyn je rozlygowany tam, kaj kedyś miyszkały plymia Squamish, Musqueam a Tsleil-Waututh ze skupiny przibrzygowych Salis. Mieli uōni swoje ôsady we dzisiyjszym Vancouver we takich placah, kej Stanley Park a zatoka False Creek, a tyż podług fiorda Burrard Inlet. Niykere ze uōnych ôsadōw dalij sōm we North Vancouver, West Vancouver a Point Gray. Te teryny kej piyrszy zbadoł we 1791 szpanielski ôdkywca José María Narváez, ze kerym rok niyskorzi poszoł George Vancouver . Simon Fraser - bōł piyrszym ojropejczykym, kery stanył tam, kaj dzisio je Vancouver. We 1808 spłynył rzykōm Fraser aż do West Point Grey, wele placu, kaj terozki je Universiti of British Columbia . Sobi Fiber Złota , kery prziszoł sam we 1861 przinies ze sobōm przez 25 000 ludzi, ze czygo nojwiyncyj ze Kalifornije do ujścio rzyki Fraser. Dziynki tymu napoczyło sie stałe ôsiedlaniy sie sam ludzi, kere napoczōno sie na farmie McLeary wele rzeki na wschōd ôde indjańskij ôsady Musqueam, tam, kaj terozki je dziylnica Marpole. Piyła, kero postawili we Moodyville (teroźne North Vancouver) dōł sam anfang lo drzewiannyj industryje, kero gibko sam sie rozwinyła danke zuōnaczyniu inkszych bretmilōw przi połedniowym brzygu zatoki, kere przinoleżała kapitanowi Edwardowi Stampowi. Stamp, kery zaczōn wycyckować strōm wele sztadu Port Alberni postawiył piyła we Brockton Pointe tam, kaj terozki je morsko latarnio, nale bez morske prōndy musioł uōn przenieś sie na hulica Gore. Niyskorzi ta piyła stoł sie znōmy kej Hastings Mill. Zyjgywerk stoł sie cyntrōm sztadu, zkerygo zuōnaczōło sie teroźne Vancouver. Do kupy ze napoczyńciym dziołanio transsyberyjskij bany znoczyniy piyły słabnyło, a we kōńcu ja zawarli we rokach dwadziestych 20. stolecio . Vancouver je jedyn ze nojmodszych miastōw Brytyjskij Kolōmbije . Nostympno ze ôsadōw, zołożone trocha po Vancouver, to je Gastown, sie gibko rozwinyła we 1867, nauobkoło karczmy, kero postawiył John Deighton, mianowany "Gassy Jack". We 1870 regiyrōnek prowincyje Brytyjsko Kolōmbijo zrobiył tam sztad, a zmianowoł go Granville, na cześć brytyjskij ministra Granvilla Levesona-Gowera. Niyskorzi to miasto wybrali, kej stacyjo kolyje transkanadyjskij. Sztad, przemianowany ze Granville na Vancouver bōł ôficyjalniy wpisany do rejestra, jako gmina 6 kwietnia 1886 roku, to je we tym samym, kedy do miasta przilozła Kolyj Transknadyjsko, keryj ôstateczno trasa doł Henry John Cambil. Miano lo sztadu wybroł William Cornelius Van Horne. 13 czyrwca 1886 miasto sie hajcoło a zrobiył sie ś nigo brantflek, nale gibko je ôdbudowali a we tym sōmym roku zuōnaczyli sam piyrwszo fojerwera. Miato co miało wele 1 000 miyszkańcōw gibko sie rozwijało a juzaś przi kōńcu XIX stolecio 20 000 ludzi, a we 1911 aże 100 000. Wczas fibera złota we Klondike we Vancouver handlyrze przedowali poszukiwaczōm roztōmajte towary. Jedyn ze handlyrzōw, Charles Woodward ôdymknył we 1892 piyrszy towarowy dōm Woodwards na winklu hulicōw, kere dzisiej mianujōm sie Georgia Street a Main Street. Do kupy ze Spencers a Hudson Bays Company bez cołke dziesiyńciolecie bōli to lidery we datalicznym przedaju. Za piyrwa mode miasto bōło uzoleżńōne ôd epnych korporacyjōw, kej North West Company a Canadian Pacific Railway, kere miały możebność do gibkigo rozwiniyńcio Vancouver a jigo ôkolicōw. We czasie po Wielgij Wojnie, wczas Srogigo Krizisa bōły we Vancouver haje a protesty ôd Kōmōnistycznyj Partyje.